[{"text_idx": "#000001", "text": "Tulemuslik ja teadlik kaasaegne juht\nPsu\u0308hholoogiliselt tugev ja enesekindel Sina\nKuidas rattur ja triatleet saab end hooajaks tippvormi treenida?"}, {"text_idx": "#000002", "text": "Juhile ja oma ala profile"}, {"text_idx": "#000003", "text": "Uhh, oli vast aasta, kas pole?! Paljude jaoks oli mo\u0308o\u0308duv aasta nagu Ameerika raudtee \u2013 u\u0308les ja alla, u\u0308les ja alla. Nii ka minul. Ja lo\u0303ppkokkuvo\u0303ttes saan o\u0308elda \u2013 elu parim to\u0308o\u0308aasta!"}, {"text_idx": "#000004", "text": "Kuidas siis nii, kuidas on vo\u0303imalik nii hektilisel, ootamatusi ta\u0308is ja eeldatavasti u\u0308liraskel aastal teha okei tulemus ning seejuures seda ko\u0303ike ka veel nautida. Mul ei ole u\u0308hest vastust, ku\u0308llap na\u0308eme ko\u0303ik mo\u0308o\u0308dunud su\u0308ndmusi oma nurga alt. Oskan vaid Sinu ette laotada kirjelduse sellest, mida 2020. aastal tegin. Ehk allpool minu selle aasta aruanne vastusena 3-le ku\u0308simusele:"}, {"text_idx": "#000005", "text": "Mis ei la\u0308inud oodatult (mis la\u0308ks metsa)?"}, {"text_idx": "#000006", "text": "Aastaid tagasi vo\u0303tsin endale u\u0308lesandeks teha igal aastal kolm na\u0308htavat muutust \u2013 kas siis oma a\u0308ris, teenustes vo\u0303i ka iseenda arengus. Kui mo\u0303nel aastal olen neid muutusi aasta lo\u0303pus otsinud tikutulega, siis sel aastal tuleb teha valik paljude seast. Niisiis, allpool neist mo\u0303ned."}, {"text_idx": "#000007", "text": "Meil ko\u0303igil on mo\u0303ned asjad, millesse me usume. Mina usun na\u0308iteks seda, et enamik inimesi saab suurema osa va\u0308ljakutsetega ise hakkama. Ja veel usun, et inimese areng on eelko\u0303ige inimese enda vastutus. Tuginedes neile uskumustele otsustasin praegust viirusest tingitud eripa\u0308rast keskkonda arvestades teha e-kursuse Psu\u0308hholoogiliselt tugev ja enesekindel Sina, kuhu panin kokku oma teadmised ja kogemused juhtide ja sportlastega to\u0308o\u0308st. Eelko\u0303ige sihiga, et mitte lihtsalt aidata inimestel kriis u\u0308le elada, vaid et nad saaksid kriisist tulla va\u0308lja tugevamana. Tegin videod, kirjutasin artiklid, ra\u0308a\u0308kisin sisse podcasti osad, valmistasin harjutused. Ja terve hulk inimesi ja organisatsioone on juba ostnud hulga pileteid e-kursusele."}, {"text_idx": "#000008", "text": "Vaata na\u0308idet kursusest, 5 minutiline video psu\u0308hholoogilisest tugevusest:"}, {"text_idx": "#000009", "text": "Kuna selline iseseisev enesearengu viis tundub paljudele sobivat (kuulun ka ise nende hulka), siis olen juba teinud plaani ja\u0308rgmise e-kursuse tarvis. Muuseas, e-kursusega seoses juhtus ka veel u\u0308ks tore asi \u2013 kutsusin appi seda turundama Meril Beilmanni, endise tipplaskesuusajataja, kes lisaks professionaalsele turundamisele saab ka sisuliselt aru, mida ta\u0308hendab psu\u0308hholoogiline tugevus. Hea to\u0308o\u0308, aita\u0308h!"}, {"text_idx": "#000010", "text": "13. ma\u0308rtsil 2020 ma kangestusin. Nii vaimses kui to\u0303ena\u0308oliselt veidi ka fu\u0308u\u0308silises mo\u0303ttes. Umbes 2-3 tunniga kadus mu to\u0308o\u0308laualt 2 kuu kokku lepitud to\u0308o\u0308 raha, kokku tuhanded eurod. Ent o\u0303nneks ei kestnud kangestumine kaua. Kuidagi u\u0308sna kiiresti jo\u0303udis minuni arusaamine, et nu\u0308u\u0308d tuleb kiiresti jooksma hakata. Mo\u0303tlen, et vo\u0303ib-olla on see midagi, mis on minusse ja\u0308a\u0308nud ammustest ajakirjanikuna to\u0308o\u0308tamise aegadest \u2013 a\u0308kksu\u0308ndmused olid need, mis adrenaliini su\u0308stisid ja kiiresti reageerimine oli to\u0308o\u0308 va\u0308ltimatu osa. Igatahes, 13. ma\u0308rtsi o\u0303htuks oli mul valmis veebikoolituste programm juhtidele: Kuidas kriisis endal ja oma meeskonnal pu\u0308hendumust hoida? Kolme pa\u0308eva pa\u0308rast oli u\u0308leval veel kaks programmi, online koosolekute tegemisest ja vastupanuvo\u0303ime kasvatamisest. Hiljem lisandus veel meeskonna coaching onlines ehk Meeskonna restart. Uskumus, mida endale pidevalt kordasin ja mis aitas edasi, olenemata erakordselt ko\u0303rgest stressitasemest, oli: see on pagana po\u0303nev!"}, {"text_idx": "#000011", "text": "Kevadise eriolukorra ajal tegin umbes 2,5 kuu jooksul kokku 23 veebikoolitust, su\u0308gisel on neile lisandunud veel 6. Teenisin veebikoolituste ja -coachingutega tagasi u 2/3 laualt kadunud rahast. Hiljem selgus, et ka tuntav osa na\u0308ost-na\u0308kku to\u0308o\u0308dest tuli tagasi. Olen sel aastal, nagu ilmselt paljud meist, teinud veebikoosolekute, coachingute, koolituste teemal suure hu\u0308ppe, alates tehnilistest vahendistest kuni kogemusteni, kui pikk ja millise ru\u0308tmiga u\u0308ks hea veebikoolitus vo\u0303iks toimuda. Eriolukord oli ehk ja\u0308rjekordne kinnitus sellele, et muutused saavad enamasti alguse va\u0308lisest survest \u2013 kui enam sama moodi lihtsalt ei saa edasi."}, {"text_idx": "#000012", "text": "Eriolukorra neljandal vo\u0303i viiendal pa\u0308eval hakkasin mo\u0303tlema \u2013 kuidas ma saan eriolukorda a\u0308ra kasutada, kuidas ma saan teha nii, et ma tuleks oma coachingu a\u0308riga sellest jamast va\u0308lja tugevamana, muutununa, va\u0308rskemana. Ning pa\u0308ris kiiresti vo\u0303tsin sahtlist (mitte otseses mo\u0303ttes :-) va\u0308lja kaua laagerdunud mo\u0303tte teha oma a\u0308rile brandingu restart. Eesma\u0308rke oli kaks \u2013 muidugi, haarav visuaal ja so\u0303numid ja vahendid. Ent teine, ja ehk olulisemgi, oli vajadus selguse ja\u0308rele. Aastatega olen u\u0308sna oportunistlikul moel to\u0308o\u0308d tehes teinud igasuguseid asju. Ent mis on minu tugevus, mida ma tahan ja oskan teha ha\u0308sti? Ja kuidas seda ka va\u0308lja kuvada? Branding aitas selles selgust luua, sh luua selgust selles, mida ma va\u0308ga ei oska ega taha teha."}, {"text_idx": "#000013", "text": "Olen va\u0308ga ta\u0308nulik ja ro\u0303o\u0303mus, et minu brandingu vo\u0303tsid enda to\u0308o\u0308ks Anu ja Madis Ots agentuurist Salama, kes panid kokku meeskonna, kuhu kuulusid suurepa\u0308rane disainer Eva Unt, a\u0308gedate ideedega veebidisainer Grete Hints ja no\u0303udlik ning professionaalne arendaja Kristjan Koppel. Koosto\u0308o\u0308 oli minu kui tellija poolt vaadates lihtne, selge ja ... po\u0303nev. Ning tulemus u\u0308letas minu ootusi."}, {"text_idx": "#000014", "text": "Ehkki suurema osa oma teadmistest ja oskustest olen o\u0303ppinud enda kogemusest ja iseo\u0303ppijana suurest hulgast loetud raamatutest, siis olen igal aastal ennast ka su\u0308steemsemalt koolitanud. Selle aasta alguses otsustasin harida ennast spordipsu\u0308hholoogia teemal ning vo\u0303tsin eesma\u0308rgiks la\u0308bida Barca Innovation Hub\u2019i 4 kuulise kursuse \u201cSports Psychology for Athletes Development\u201d. Kursus, mida aktsepteerivad ja pakuvad koos ainepunktidega mitmed u\u0308likoolid (jo\u0303udsin kursuseni Edinburghi u\u0308likooli kaudu). Avastasin kursuselt mitu asja."}, {"text_idx": "#000015", "text": "Seminar oktoobris Ramsaus laskesuusatajate koondisele."}, {"text_idx": "#000016", "text": "Esiteks, ehkki olen pa\u0308ris mitu aastat hoidnud ennast kursis va\u0308rskeimate spordipsu\u0308hholoogia ja spordi coachingu teemadega, siis puudu oli ja\u0308a\u0308nud eelko\u0303ige n.o\u0308 vundamendist, ajaloost, kust mingid teooriad on tulnud. Lihtsamalt, su\u0308steemsus, seos erinevate teemade, teooriate vahel \u2013 seda sealt ka sain. Teiseks, see, mida ma olen teinud ja sportlastega ja\u0308tkuvalt teen, on ka n.o\u0308 teooria ja maailmas ra\u0308a\u0308gitavaga vo\u0303rreldes va\u0308ga okei. Ja veidi ebaeestlaslikult enda saba kergitades: isegi vo\u0303ib-olla enam kui okei, kaasa on aidanud ka kogemus juhtide coachingust ja keskmisest laiem lugemus. Ja kolmandaks, e-o\u0303ppena on vo\u0303imalik pa\u0308riselt va\u0308ga ha\u0308sti ja su\u0308steemselt o\u0303ppida."}, {"text_idx": "#000018", "text": "Olen juba aastaid hoidnud ennast vormis tempoga umbes u\u0308ks erialane raamat na\u0308dalas. Sel aastal kahjuks seda tempot hoida ei o\u0303nnestunud, olen neelamas (2 viimast on pooleli) kokku 36 raamatut. Miks? Vo\u0303ib-olla kolme po\u0303hjuse koosmo\u0303ju. Esiteks, vajadus ta\u0308helepanu mujale panna \u2013 veebikoolitused, nende aktiivsem mu\u0308u\u0308k. Teiseks, kuidagi olen leidnud ja\u0308lle ilukirjandusest head lugemist, alates krimkadest kuni Houellebecq\u2019ini. Ja kolmandaks, lugemisva\u0308simus. Suur osa, eriti juhtimisraamatutest kipuvad u\u0308ksteist kordama vo\u0303i on siis kergelt faktivaesed \u201cmida mina arvan juhtimisest\u201d tu\u0308u\u0308pi jutustused. Ent mo\u0303ned head raamatud siiski olid:"}, {"text_idx": "#000019", "text": "How emotions are made, autor Lisa Feldmann Barrett. Maailma u\u0308ks juhtivaid teadlasi emotsioonide teemal. Va\u0308ga hea ja silmiavav raamat, mille kaks peamist va\u0308idet on: emotsioonid on kultuuriline na\u0308htus, nad ei ole universaalsed, ko\u0303ikidele samamoodi kogetavad ja teadvustatavad. Ning emotsioonid on seotud fu\u0308u\u0308silise kehaga ja saavad alguse sellest, kuidas aju prognoosib mingi impulsi mo\u0303ju meile tulevikus. Tegin sellele tuginedes podcasti siin"}, {"text_idx": "#000020", "text": "No Rules Rules, autoriteks Netflixi juht ja asutaja Reed Hastings ja maailma TOP50 juhtimismo\u0303tleja sekka valitud Erin Meyer. Parim loetud juhtimisraamat sel aastal. Netflixi po\u0303himo\u0303tted juhtimises on ku\u0308ll paljude organisatsioonide jaoks veidi radikaalsed, ent samas selged, lihtsad. Ning tulemuslikud. Kirjutasin sellest siin ja siin"}, {"text_idx": "#000021", "text": "Human kind, autor Rutger Bregman. Kindlasti selle aasta parim raamat kategoorias \u201cu\u0308ldinimlik\u201d. Mulle va\u0308ga meeldib raamatu la\u0308biv faabula \u2013 inimene on olemuselt hea. Ent mitte alati ja igas olukorras. Raamat on suurepa\u0308rane jalutuska\u0308ik ajalukku, koos sissevaatega inimlike va\u0308a\u0308rtuste ja inimeseks olemise po\u0303himo\u0303tetesse. Kirjutasin sellest siin"}, {"text_idx": "#000023", "text": "Vo\u0303it vo\u0303i surm, autor Grigori Rodtshennikov, endine Venemaa dopinguagentuuri juht ja vilepuhuja, kes avalikustas ma\u0308dapaise sealses dopingusu\u0308steemis. Raamat pole ilukirjanduslikult suurt midagi va\u0308a\u0308rt, ent seda enam on seal sees shokki, jahmatust tekitavaid lugusid. Kui laialdane ja jultunud oli Venemaal dopingu tarvitamine, sh Sotshi olu\u0308mpial."}, {"text_idx": "#000024", "text": "Juba mitu aastat mo\u0303lgutan mo\u0303tteid, kuidas Eestist va\u0308lja saada. To\u0308o\u0308 mo\u0303ttes, mitte fu\u0308u\u0308siliselt. Ka sel aastal ma selleni ei jo\u0303udnud, vo\u0303in vaid nentida. Ehkki teen ja\u0308tkuvalt to\u0308o\u0308d ka inglise keeles, siis va\u0308ljaspoole Balti riike sel aastal to\u0308o\u0308dega ei jo\u0303udnud. Mo\u0303tlen samas, et e-kursuse kogemus ja platvorm on ehk loonud hea vundamendi. Igatahes, n.o\u0308 Eestist ja Balti riikidest va\u0308lja minek on ta\u0308na tunduvalt la\u0308hemal, ehk vo\u0303tan juba ja\u0308rgmisel aastal midagi konkreetset selles osas ette. Lubada ei julge \ud83d\ude42"}, {"text_idx": "#000025", "text": "Eelmise aasta aruandes kirjutasin, et puudu ja\u0308i raamat sportlastele. Ei jo\u0303udnud selleni ka sel aastal. Ent kuskil kuklas see mo\u0303te endiselt tiksub. Vo\u0303ib-olla on ka siin vo\u0303imalus teha seda raamatu asemel e-kursuse vormis. Igatahes, mo\u0303te on endiselt olemas, igat sorti ettepanekud vormi ja sisu suhtes on teretulnud."}, {"text_idx": "#000026", "text": "Kiiresti jooksma hakkamine on mo\u0303nikord ta\u0308htsam kui analu\u0308u\u0308s ja plaan"}, {"text_idx": "#000027", "text": "See on midagi, mida o\u0303ppisin eelko\u0303ige eriolukorra ajal. Katsetamine ja katsetamise julgus on omaette va\u0308a\u0308rtus ja see aitas va\u0308hemasti minul sellest aastast pa\u0308ris edukalt la\u0308bi tulla. Ja muuseas, see julgus kasvab ainult u\u0308hel moel \u2013 katsetades. Keegi ei su\u0308nni siia loomupa\u0308raselt julgena \ud83d\ude42"}, {"text_idx": "#000028", "text": "Me oleme vo\u0303imelised enamaks, kui ise usume"}, {"text_idx": "#000029", "text": "Seda kutsutakse Pygmalioni efektiks \u2013 kui me usume inimesest enam, kui hetkel va\u0308lja paistab, siis varsti hakkab ta ka sellele vastavalt ka\u0308ituma. See kehtib ta\u0308iega ja eelko\u0303ige ka meie endi puhul. Meie isikupa\u0308ra, enamus vo\u0303imekusi ei defineeri meie minevik. Me oleme vo\u0303imelised oluliselt enamaks, sest see, millised me oleme, on defineeritud meie eesma\u0308rkide ja sihtidega."}, {"text_idx": "#000030", "text": "Kes vo\u0303iks teha seda minust paremini?"}, {"text_idx": "#000031", "text": "Kui sul seisab ees mo\u0303ni ta\u0308htis ja suur eesma\u0308rk, siis ei peaks ehk alati olema esimene ku\u0308simus \u2013 kuidas ma seda teen? Vaid hoopis: kes vo\u0303iks seda aidata teha? Olles harjunud aastaid olema mees-nagu-orkester, vo\u0303ib kaasamine, usaldamine olla raske, ent tulemus on.. super! Seega su\u0308gav kummardus ko\u0303igile, kellega sel aastal koos toimetasime, la\u0308heme edasi!"}, {"text_idx": "#000032", "text": "Aita\u0308h, et lugesid ja oled olemas. Imelisi ja rahulikke jo\u0303ule ja ro\u0303o\u0303msat aastavahetust!"}, {"text_idx": "#000033", "text": "Liitu 3000+ juhi ja ettevo\u0303tjaga ning telli uudiskiri"}, {"text_idx": "#000034", "text": "Ausalt o\u0308eldes tekitab enda kohta aasta aruande kirjutamine ja selle avaldamine veidi veidra tunde."}, {"text_idx": "#000035", "text": "\u201cNo mis aasta see siis ka oli?\u201d ku\u0308sime mo\u0303nikord endalt ja teistelt jo\u0303ulude ja uue aasta la\u0308henes vo\u0303i ka vahetult enne 31. detsembri kesko\u0308o\u0308 rakettide [...]"}, {"text_idx": "#000036", "text": "Kuidas kasvada ja realiseerida see, milleks sa vo\u0303imeline oled?"}, {"text_idx": "#000037", "text": "No\u0303uanded ja artiklid meeskonnato\u0308o\u0308st, coachingust, juhtimisest, vaimsest tugevusest. Juba 3000+ kasvajat ootab Sind ees."}]